Caricatura de 1902 que mostra un oficial de policía cos ollos cubertos por un pano coa palabra "subornos".
Para outras páxinas con títulos homónimos véxase: Corrupción (homónimos).
**Corrupción** é o mal uso por parte dun funcionario da súa autoridade e dos dereitos que se lle confían, así como a autoridade relacionada con ese estado oficial, oportunidades, conexións para beneficio persoal, contrario á lei e os principios morais. En moitos países, a corrupción é punible por lei.

Etimoloxía
----------

"Corrupción" procede do vocábulo latino *corruptione*, composto polas palabras *cor* (corazón) e *rupta* (quebra).

Escalas de corrupción
---------------------

Cartel en Zambia que pide ao público que "diga non á corrupción".
Stephen D. Morris, profesor de política, di que a corrupción política é o uso ilexítimo do poder público para beneficiar un interese privado. O economista Ian Senior define a corrupción como unha acción para fornecer secretamente un ben ou un servizo a un terceiro para que el ou ela poida influenciar determinadas accións que beneficien o corrupto, un terceiro ou ambos en que o axente corrupto ten autoridade. Daniel Kaufmann, economista do Banco Mundial, estende o concepto para incluír a "corrupción legal", en que o poder é abusado dentro dos límites da lei: aqueles con poder xeralmente teñen a capacidade de facer leis para a súa protección. O efecto da corrupción na infraestrutura é aumentar os custos e o tempo de construción, diminuír a calidade e diminuír o beneficio.

A corrupción pode ocorrer en diferentes escalas. A corrupción varía de pequenos favores entre un pequeno número de persoas (pequena corrupción), á corrupción que afecta o goberno en grande escala (gran corrupción) e á corrupción que é tan prevalente que forma parte da estrutura cotiá da sociedade, incluíndo a corrupción como un dos síntomas do crime organizado.

### Pequena corrupción

A pequena corrupción ocorre nunha escala menor e ocorre no final da implementación dos servizos públicos cando os funcionarios públicos se encontran co público. Por exemplo, en moitos lugares pequenos, como oficinas de rexistro, comisarías de policía e moitos outros sectores privados e gobernamentais.

### Gran corrupción

A gran corrupción defínese como a corrupción que ocorre nos niveis máis altos do goberno dunha maneira que require unha subversión significativa dos sistemas políticos, legais e económicos. Tal corrupción encóntrase comunmente en países con gobernos autoritarios ou ditatoriais, mais tamén naqueles que non posúen unha investigación axeitada da corrupción.

O sistema gobernamental en moitos países está dividido en pólas (poder lexislativo, executivo e xudicial) na tentativa de fornecer servizos independentes menos suxeitos á gran corrupción debido á súa independencia un do outro.

### Corrupción sistémica

Corrupción sistémica ou corrupción endémica é a corrupción debida principalmente ás fraquezas dunha organización ou proceso. Pode manifestarse con funcionarios ou axentes individuais que actúan de forma corrupta dentro do sistema.

Factores que incentivan a corrupción sistémica inclúen o conflito de intereses, os poderes discrecionais (isto é, sen límites), os poderes monopolísticos, a falta de transparencia, os baixos salarios e unha cultura da impunidade. Os actos específicos de corrupción inclúen o suborno, a extorsión e o desfalco nun sistema en que "a corrupción se torna a regra e non a excepción". Os estudosos distinguen entre corrupción sistémica centralizada e descentralizada, dependendo de que nivel de corrupción estatal ou gobernamental ocorre; en países como os estados pos-soviéticos ocorren ambos os tipos.

Algúns estudosos argumentan que existe un deber dos gobernos occidentais de loitar contra a corrupción sistémica dos gobernos dos países subdesenvolvidos.

Tipos de corrupción
-------------------

Unha das formas máis comúns en que se poden clasificar as corrupcións é a división entre corrupción activa e pasiva. A corrupción activa ocorre cando se ofrece unha vantaxe indebida a un funcionario público en troques dalgún beneficio. Por outra banda, a corrupción pasiva só pode ser practicada polo funcionariado público. O simple feito de ofrecer unha proposta ilícita é o suficiente para caracterizar o crime, non sendo necesario que o outro acepte.

A expresión "corrupción sistémica" emprégase cando a práctica da corrupción se torna xeneralizada e abrangue diversos sectores da sociedade, principalmente o goberno e as grandes empresas, de forma que a práctica se torne rutineira ou normal. Noutras palabras, é cando a corrupción se converte en parte do sistema.

Notas
-----

1. ↑  FERREIRA, A. B. H. *Novo dicionário da língua portuguesa*. 2ª edición. Rio de Janeiro. Nova Fronteira. 1986. p. 486.
2. ↑  Boff, Leonardo (15/04/2012). "Corrupción: crime contra a sociedade". Arquivado dende o orixinal o 05 de outubro de 2016. Consultado o 17 de setembro de 2016. Santo Agostinho explica a etimologia: corrupción é ter um coração (*cor*) rompido (*ruptus*) e pervertido.
3. ↑  Morris, S.D. (1991), *Corruption and Politics in Contemporary Mexico*. University of Alabama Press, Tuscaloosa
4. ↑  Senior, I. (2006), *Corruption – The World’s Big C.*, Institute of Economic Affairs, Londres
5. ↑  Kaufmann, Daniel; Vicente, Pedro (2005). "Legal Corruption" (PDF). *World Bank*.
6. ↑  Locatelli, Giorgio; Mariani, Giacomo; Sainati, Tristano; Greco, Marco (2017-04-01). "Corruption in public projects and megaprojects: There is an elephant in the room!". *International Journal of Project Management* **35** (3): 252–268. doi:10.1016/j.ijproman.2016.09.010.
7. ↑  Elliott, Kimberly Ann (1997). "Corruption as an international policy problem: overview and recommendations" (PDF). *Institute for International Economics* (Washington, DC).
8. ↑  "Material on Grand corruption" (PDF). *United Nations Office on Drugs and Crime*.
9. ↑  Alt, James. "Political And Judicial Checks On Corruption: Evidence Fron American State Gobernments" (PDF). *Projects at Harvard*. Arquivado dende o orixinal (PDF) o 03 de decembro de 2015.
10. ↑  "Glossary". *U4 Anti-Corruption Resource Centre*. Arquivado dende o orixinal o 20 de xaneiro de 2018. Consultado o 26 de xuño de 2011.
11. ↑  Lorena Alcazar, Raul Andrade (2001). *Diagnosis corruption*. pp. 135–136. ISBN 978-1-931003-11-7.
12. ↑  Znoj, Heinzpeter (2009). "Deep Corruption in Indonesia: Discourses, Practices, Histories". En Monique Nuijten, xerhard Anders. *Corruption and the secret of law: a legal anthropological perspective*. *Ashgate*. pp. 53–54. ISBN 978-0-7546-7682-9.
13. ↑  Legvold, Robert (2009). "Corruption, the Criminalized State, and Post-Soviet Transitions". En Robert I. Rotberg. *Corruption, global security, and world orde*. *Brookings Institution*. p. 197. ISBN 978-0-8157-0329-7.
14. ↑  Merle, Jean-Christophe, ed. (2013). "Global Challenges to Liberal Democracy". *Spheres of Global Justice* **1**: 812.
15. ↑  Pogge, Thomas. "Severe Poverty as a Violation of Negative Duties". *thomaspogge.com*. Arquivado dende o orixinal o 11/02/2015. Consultado o 8/2/2015.
16. ↑  "Corrupción activa". Arquivado dende o orixinal o 11 de maio de 2017. Consultado o 10 de maio de 2017.
17. ↑  "Corrupción Pasiva". Consultado o 10 de maio de 2017. [*Ligazón morta permanente*]
18. ↑  "Recanto das letras". Consultado o 11 de maio de 2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Corrupción Modificar a ligazón no Wikidata*** |

### Bibliografía

* Éric Alt, Irène Luc, *La lutte contre la corruption*, collection *Que-sais-je ?*, Presses Universitaires de France, 3258, 1997.
* Robert Klitgaard. Controlling Corruption University of California Press 978-0-520-91118-5
* *Diccionario razonado de legislación y jurisprudencia*, Joaquín Escriche, 1847

### Outros artigos

* Corrupción política
* Convención das Nacións Unidas contra a Corrupción

### Ligazóns externas

* Texto da convención das Nacións Unidas contra a corrupción (UNCAC)

|  |  |
| --- | --- |
| Control de autoridades | 
* Wd: Q366
* BNCF: 15326
* BNF: 12011363m
* BRE: 2100030
* EBID: ID
* FAST: 1352550
* GND: 4032524-6
* JSTOR: moral-corruption
* LCCN: sh94002193
* MAG: 201342494
* NDL: 01190265
* NKC: ph121881

 |